Source: https://www.edilex.fi/kvl/20190006
Timestamp: 2019-08-26 04:41:50+00:00
Document Index: 13774681

Matched Legal Cases: ['§ 1', '§ 1', '§ 1', '§ 1', '§ 1', '§ 1', '§ 1']

KVL:2019/6 | EDILEX
KVL:2019/6
Arvonlisäverotus - Kiinteistön käyttöoikeuden luovuttaminen - Kuntapalautukseen oikeuttava käyttö - Purkukulut - Vähennysoikeus
VH/2747/02.05.04/2018
Kunnan koulukäytössä oleva vanha koulukeskus oli tarkoitus purkaa ja tilalle rakentaa uusi koulukeskus. Useasta sopimuksesta muodostuvan järjestelyn tarkoitus oli, että X rahoittaa vanhan koulukeskuksen purkamisen ja uuden koulukeskuksen rakentamisen kiinteistöleasingjärjestelyllä. X:n perimä kiinteistöleasingvuokra oli yksinomaan korvausta koulukeskuksen käytöstä, ensin vanhan koulukeskuksen ja sitten uuden koulukeskuksen käyttöoikeudesta. Koulutoiminnassa olevan koulukeskuksen käyttö oli kunnan kuntapalautukseen oikeuttavassa toiminnassa.
Kiinteistöjen leasingvuokrasta oli suoritettava arvonlisäveroa, jos X hakeutui kiinteistön käyttöoikeuden luovuttajana arvonlisäverovelvolliseksi (AVL 30 §) ja kiinteistö vuokrattiin kuntapalautukseen oikeuttavaan toimintaan eli vähennykseen oikeuttavaan käyttöön pitkäaikaisella vuokrasopimuksella. Merkitystä ei ollut sillä, että vanha koulukeskus oli tarkoitus purkaa kesken sopimuskauden. Vanhan koulukeskuksen purkamisesta ja uuden koulukeskuksen rakentamisesta aiheutuvat kulut olivat suoraan ja välittömästi verollisen kiinteistön vuokraustoiminnan kuluja ja siten AVL 102 § 1 momentin mukaan vähennyskelpoisia.
Ennakkoratkaisu ajalle 15.2.2019 – 31.12.2020.
Arvonlisäverolaki 27 § 1 mom, 30 § 1 mom, 102 § 1 kohta, 130 § 1 mom, 133 § 1 mom; Arvonlisäverodirektiivi (2006/112/EY) 14 artiklan 1 kohta ja 2 kohdan b alakohta, 24 artiklan 1 kohta ja 168 artiklan a alakohta; Euroopan unionin tuomioistuimen tuomio asiassa C-209/14 NLB Lea-sing d.o.o, annetun tuomion kohta 45, asiassa C-104/12 Becker, annetun tuomion kohta 22 ja asiassa C-408/98 Abbey National; Laki Verohallinnosta 14 § 1 mom.